CELEX: 62007CN0344
Language: bg
Date: 2007-07-25 00:00:00
Title: Дело C-344/07 P: Жалба, подадена на 25 юли 2007 г. от Focus Magazin Verlag GmbH срещу решението на Първоинстационния съд (трети състав), постановено на 16 май 2007 г. по дело T-491/04, Merant GmbH/Служба за хармонизация във вътрешния пазар (марки и дизайни), подпомагаща страна Focus Magazin Verlag GmbH

29.3.2008   
            
            
               BG
            
            
               Официален вестник на Европейския съюз
            
            
               C 79/11
            
         Жалба, подадена на 25 юли 2007 г. от Focus Magazin Verlag GmbH срещу решението на Първоинстационния съд (трети състав), постановено на 16 май 2007 г. по дело T-491/04, Merant GmbH/Служба за хармонизация във вътрешния пазар (марки и дизайни), подпомагаща страна Focus Magazin Verlag GmbH
   (Дело C-344/07 P)
   (2008/C 79/20)
   Език на производството: немски
   Страни
   
      Жалбоподател: Focus Magazin Verlag GmbH (представители: M. Herrmann и B. Müller, Rechtsanwälte)
   
      Други страни в производството:
   
   
               1.
            
            
               Служба за хармонизация във вътрешния пазар (марки и дизайни)
            
         
               2.
            
            
               Merant GmbH
            
         Искания на жалбоподателя
   
               —
            
            
               Да се отмени решение на трети състав на Първоинстанционния съд на Европейските общности, постановено на 16 май 2007 г. по дело T 491/04 и да се отхвърли жалбата в първоинстанционното производство.
            
         Правни основания и основни доводи
   
               1.
            
            
               Решението се основава на неправилно тълкуване на член 8, параграф 1, буква б) от Регламент (ЕО) № 40/94 на Съвета от 20 декември 1993 година относно марката на Общността (1) и като последица от това — на съществено нарушение на правата на подпомагащата страна/жалбоподател.
            
         
               2.
            
            
               Нарушението на правата следвало от неточното и ограничително разглеждане на фактическите обстоятелства в основата на спора и от разширителното тълкуване на понятието „вероятност от объркване“ по смисъла на член 8, параграф 1, буква б) от Регламент (ЕО) № 40/94.
            
         
               3.
            
            
               Направеното от Първоинстанционния съд тълкуване на концептуалното съдържание на знака „MICRO FOCUS“ като „малък фокус“ не съответствало на общите принципи относно вероятността от объркване. Понятието можело да се тълкува по този начин само при неправилно прилагане на граматичните правила в немския език. Като интерпретирал така „MICRO FOCUS“ Първоинстанционният съд достигнал до неправилния извод, че само частта „Focus“ от словния/фигуративния знак „MICRO FOCUS“ в неговата цялост следва да се сравни с регистрирания знак „FOCUS“. Въз основа на това Първоинстанционният съд неправилно приел, че е налице вероятност от объркване. Ако бил разгледал словния/фигуративния знак „MICRO FOCUS“ в неговата цялост Първоинстанционният съд щял да тълкува правилно член 8, параграф 1, буква б) от Регламент (ЕО) № 40/94.
            
         
      (1)  ОВ L 11, стр. 1; Специално издание на български език, 2007 г., глава 17, том 1, стр. 146.